चन्दू ते अच्छरी जिस्स अन्दरें च रौंदे हे उत्थै दी सिद्दी नाज बाहर सुनची जंदी ही। रात पेई तां फी उन्हें हस्सना ते गड़ाके मारने शुरू करी छूड़े। कदें 2 इकक दूए जने दी बाज इयां आवा दी हीजियां कोई बड़े भारै ऐठ दबोई गेदा हुन्दा बड़ी घटोई दी जन बाज सेई पौंदी ही। इयां गै किन्ना 2 चिर भर इन्दियां गल्लां ते गड़ाके हासे ते मशकरियां सुनचदियां रौंदियां हियां सेई हुन्दा हा। जियां अशकै दुख जां बिपता नां दी कोई चीज गै इस संसारै च नेईं ऐ। औं मक्कें ई गोड़ी दिन्दे जां, खाले कड़दे, अपने कन्ने केई बारीं इक्क पासै गड़ाके ते दुऐ आसे सूकां ते सिसकियाँ सुनियां।